CELEX: C2005/093/41
Language: da
Date: 2005-04-16 00:00:00
Title: Sag C-105/05: Sag anlagt den 3. februar 2005 af Kommissionen for De Europæiske Fællesskaber mod Republikken Finland

16.4.2005   
            
            
               DA
            
            
               Den Europæiske Unions Tidende
            
            
               C 93/22
            
         Sag anlagt den 3. februar 2005 af Kommissionen for De Europæiske Fællesskaber mod Republikken Finland
   (Sag C-105/05)
   (2005/C 93/41)
   Processprog: finsk
   Ved De Europæiske Fællesskabers Domstol er der den 3. februar 2005 anlagt sag mod Republikken Finland af Kommissionen for De Europæiske Fællesskaber ved D. Martin og I. Koskinen, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Republikken Finland ved beregningen af socialsikringsbidrag har tilsidesat sine forpligtelser i henhold til artikel 33, stk. 1, i Rådets forordning (EØF) nr. 1408/71 (1)af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet.
            
         
               2.
            
            
               Republikken Finland tilpligtes at betale sagens omkostninger.
            
         Søgsmålsgrunde og væsentligste argumenter:
   Ved fastsættelsen af socialsikringsbidrag for pensionsmodtagere, der er bosat i Finland, tager Finland i henhold til national lovgivning – sygeforsikringsloven (364/1963) – foruden pensionsindkomst fra Finland også hensyn til pensionsindkomst fra andre medlemsstater. Kommissionen er af den opfattelse, at den omstændighed, at der ved fastsættelsen af beregningsgrundlaget for socialsikringsbidrag tages hensyn til pensionsindkomst fra en anden medlemsstat, er i strid med artikel 31, stk. 1, i Rådets forordning nr. 1408/71 og med De Europæiske Fællesskabers Domstols retspraksis (sag C-389/99, Rundgren).
   
      (1)  EFT 1971 II, s. 366.